วันนี้ไปงานแต่งเพื่อนที่พัทยา เลยลองหาร้านอร่อยแถวๆนั้น ก็มาเจอร้านเม้งกี่เป็ดย่าง สิ่งแรกที่รู้สึกโดนคือ การตบแต่งร้านที่ออกแบบให้ดูคล้ายห้องแถวไม้สมัยก่อน ทำให้รู้สึกว่าเหมือนได้มานั่วกินอาหารในร้านเจ้าเก่าที่มีมายาวนาน 

เมนูในร้านมีหลากหลาย ตั้งแต่ข้าวหน้าเป็ด ข้าวหมูแดง บะหมี่เป็ดย่าง ข้าวคลุกกะปิ ต้มจืดมะระ ของหวานก็มี
แต่ทีเด็ดคงอยู่ที่เป็ดย่าง เพราะชื่อร้านก็บอกแล้วเนอะ

มาพูดถึงเรื่องอาหารบ้าง เราสั่งข้าวหน้าเป็ด+หมูกรอบ (พิเศษ) อาหารมาเสริฟช้ากว่าที่คิด ในร้านคนไม่เยอะ แต่ก็รออาหารประมาณ5นาที แต่พออาหารมาเสริฟที่โต๊ะ ก็พบว่า จัดจานได้น่ากิน ให้เป็ดและหมูกรอบเยอะดี (ข้าวหน้าเป็ดส่วนใหญ่จะให้น้อย)  อาจเป็นเพราะราคาของที่นี่จะแพงกว่าร้านทั่วไปเล็กน้อย มีผักแนม2อย่าง ผักกวางตุ้งลวก และแตงกวาสด

รสชาติดี กลมกล่อม แต่เราคิดว่ารสอ่อนเกินไปสำหรับกินกับข้าว ถ้ากินเป็ดเปล่าๆ จะโอเคมาก รสชาติลงตัวแล้ว แต่พอกินกับข้าวรสเลยอ่อนไปหน่อย น้ำราดก็อร่อย แต่รสก็อ่อนไปเมื่อกินกับข้าวเช่นกัน 
หมูกรอบ หนังกรอบดี ไม่มีเหนียว กินกับข้าวได้อร่อย 
น้ำจิ้มเป็ดย่าง (ซีอิ้วดำ พริกดอง) ก็รสไม่จัดเช่นกัน 

สรุปเรื่องรสชาติ อร่อยทุกอย่าง เมื่อไม่กินกับข้าว เพราะเมนูที่สั่งปรุงมาลงตัว แต่พอกินกับข้าว มันจึงดอร์ปลง1สเตป ความหอม มันของเป็ด รสชาติของน้ำราด น้ำจิ้ม ทุกอย่างเลยยังไม่ถึงรสที่ควรจะเป็น 

สรุปคะแนนสั้นๆดังนี้
รสชาติ8/10 เมื่อไม่มีข้าว
           6/10 เมื่อมีข้าว
ปริมาณ 9/10
ความสะอาด 10/10
ตบแต่งร้าน 9/10
ความรวดเร็ว 8/10
การบริการ 9/10
ที่จอดรถ 5/10 จอดข้างถนน ตามมีตามเกิด

